
 РЕПУБЛИКА БЪЛГАРИЯ
 Министерство на околната среда и водите
 Регионална инспекция по околната среда и водите - Пловдив

ДОКЛАД
за извършена проверка на място по изпълнение на условията и сроковете в Комплексно разрешително (КР) № 630-Н0/2023 г. на “Делтън” ООД, 
площадка гр. Съединение

На 29.09.2026 г. и 30.09.2026 г. във връзка с прилагането на разпоредбите на чл. 120, ал. 5 и чл. 148 от Закона за опазване на околната среда (обн. ДВ бр.91/2002 г., и посл. изм. и доп.), Заповед № РД-335/18.09.2026 г. на Директора на РИОСВ - Пловдив и в изпълнение на утвърден от Министъра на околната среда и водите “Годишен план за контролната дейност на РИОСВ - Пловдив за 2026 г.”, екип от експерти при РИОСВ - Пловдив и експерт при Басейнова дирекция “Източнобеломорски район” - Пловдив извършиха планова проверка по документи и на място по изпълнение на условията и срокове в КР № 630-Н0/2023 г. на “Делтън” ООД, площадка гр. Съединение.

I. Цел на проверката:
Основна цел на проверката е осъществяване на текущ контрол на дейността на обекта за спазване изискванията на поставените условия и срокове в КР № 630-Н0/2023 г., както и законовите задължения на притежателя му, произтичащи от Закона за опазване на околната среда, специализираните закони и подзаконовите нормативни актове към тях.

II. Обхват на проверката и инсталациите/дейностите на обекта, които са проверени:
Във връзка с чл. 154а от ЗООС през януари 2026 г. е извършена “Оценка на риска за околната среда от дейността на “Делтън” ООД, площадка гр. Съединение”, с издадено КР № 630-Н0/2023 г. Окончателното определяне на риска на обекта е “СРЕДЕН” и проверките ще се извършват веднъж на две години. Поради тази причина инсталацията е включена в Годишния план за контролната дейност на РИОСВ-Пловдив зa 2026 г. 
Във връзка с горното извършената проверка по документи и на място на производствената площадка обхваща периода от 25.04.2024 г. до 30.09.2026 г.

II.1. Инсталациите, които са проверени са както следва:
Инсталация, която попада в обхвата на точка 5.3.2., буква “а” от Приложение № 4 към ЗООС:
1.“Инсталация за оползотворяване на неопасни отпадъци (биоотпадъци) чрез анаеробна ферментация, с капацитет над 100 t/денонощие”, включваща:
- хопер;
- 2 бр. перколатни (приемни) вани;
- 2 бр. анаеробни ферментатори.
Инсталация, извън обхвата на Приложение № 4 към ЗООС:
1.“Горивна инсталация, състояща се от един стационарен ДВГ, с номинална входяща топлинна мощност 3,56 MW”.

ІІ.2. Извършената проверка по документи и на място на производствената площадка обхваща периода от 25.04.2024 г. до 30.09.2026 г. включително във връзка със следните условия:
Условие № 2. Инсталации, обхванати от това разрешително
Условие № 3. Обхват
Условие № 4. Капацитет на инсталациите
Условие № 5. Управление на околната среда
Условие № 6. Тълкуване
Условие № 7. Уведомяване
Условие № 8. Използване на ресурси
Условие № 9. Емисии в атмосферата
Условие № 10. Емисии на отпадъчни води
Условие № 11. Управление на отпадъците
Условие № 12. Шум
Условие № 13. Опазване на почвата и подземните води от замърсяване
Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети
Условие № 15. Преходни и анормални режими на работа (пускане, спиране, внезапни спирания и други)
Условие № 16. Прекратяване на работата на инсталациите или на части от тях.

III. Констатации от извършената проверка по документи и на място на производствената площадка:
Условие № 2. Инсталации, обхванати от това разрешително
От проверка на място на площадката на “Делтън” ООД, гр. Съединение производствена дейност извършват описаните в условието инсталации. Не са констатирани несъответствия.
Условие № 3. Обхват
Представена е информация изискана с условията на комплексното разрешително. Не е извършвана промяна на границите на производствената площадка.
Условие № 4. Капацитет на инсталациите
Представена е информация за количеството третирани неопасни отпадъци на площадката, чрез анаеробна ферментация. Не е констатирано превишение на разрешения капацитет.
Условие № 5. Управление на околната среда 
Операторът прилага система за управление на околната среда (СУОС), изискана с условията на комплексното разрешително. Представена е заповед на управителя на дружеството за утвърждаване на актуализирана СУОС - инструкции, записи, документи и планове. Представени са всички инструкции изисквани с условията на комплексното разрешително, дневник със записи за периодична оценка за наличие на нови нормативни разпоредби, отнасящи се до работата на инсталациите по Условие 2.
Условие № 6. Тълкуване
Представена е информация изискана с условията на комплексното разрешително.
Условие № 7. Уведомяване 
За проверявания период не са възниквали аварийни или други замърсявания и не е възниквала непосредствена заплаха от екологични щети и не са причинени екологични щети.
Условие № 8. Използване на ресурси 
Условие 8.1. Използване на вода 
На притежателят на разрешителното не се разрешава използването на вода за производствени (вкл. охлаждащи) нужди при работата на инсталацията по Условие 2, попадаща в обхвата на Приложение № 4 към ЗООС. Не са констатирани несъответствия.
Условие 8.2. Енергия
Операторът прилага:
-Инструкция за експлоатация и поддръжка на електропреобразувателните части на хопер, основен консуматор на електроенергия в инсталацията по Условие № 2. Представен е дневник със записи от извършени проверки. 
-Инструкция за експлоатация и поддръжка на топлообменните части на два броя анаеробни ферментатори, основни консуматори на топлоенергия в инсталацията по Условие № 2. Представен е дневник със записи от извършени проверки. 
-Инструкция за проверка на техническото състояние на топлопреносната мрежа, установяване на загуби и предприемане на действия за тяхното отстраняване. Представен е дневник със записи от извършени проверки.
-Инструкция, осигуряваща измерване, изчисляване и документиране на изразходваните количества електроeнергия и топлоенергия за производствени нужди и Инструкция за оценка на съответствието на измерените/изчислените количества консумирана електроенергия и топлоенергия с определените такива в условията на разрешителното, в това число установяване на причините за несъответствията и предприемане на коригиращи действия за отстраняването им. Представен е дневник със записи за количествата консумирана електро- и топлоенергия, и оценка на съответствието.
Условие 8.3. Суровини, спомагателни материали и горива
Операторът прилага:
-Инструкция, осигуряваща измерване/изчисляване и документиране на използваните количества суровини и спомагателни материали и Инструкция за оценка на съответствието на стойностите на годишните норми за ефективност на използваните суровини и спомагателни материали за инсталацията по Условие 2, попадаща в обхвата на Приложение № 4 на ЗООС, включваща и установяване на причините за несъответствия и предприемане на коригиращи действия. Представени са записи и оценка на съответствието на използваните суровини и спомагателни материали, и информационни листове за безопасност.
Условие № 9. Емисии в атмосферата 
Условие 9.1. Работа на пречиствателното оборудване
На притежателя на разрешително се разрешава експлоатация на пречиствателно съоръжение за емисии в атмосферата - 1 бр. катализатор (Pt/Al2O3) със система СОх Johnson Matthey за пречистване на отпадъчните газове от двигател с вътрешно горене към горивната инсталация на площадката.
Операторът прилага инструкция за поддържане на оптимални стойности на технологичните параметри, осигуряващи оптимален работен режим на пречиствателното съоръжение и инструкция за периодична оценка на съответствието на измерените/изчислените стойности на контролираните параметри на пречиствателното съоръжение с определените оптимални такива с условията на комплексното разрешително, включваща установяване на причините за несъответствията и предприемане на коригиращи действия. Представен е дневник в електронен вид с ежедневни записи с резултатите и оценката на съответствие на контролираните параметри, и дневник с обобщени ежемесечни записи.
Условие 9.2. Емисии от точкови източници 
Пречистените отпадъчни газове от двигател с вътрешно горене към “Горивна инсталация, състояща се от един стационарен ДВГ, с номинална входяща топлинна мощност 3,56 MW” се отвеждат в атмосферния въздух, посредством изпускащо устройство (ИУ) № 1. Изпускащото устройство е оборудвано с пробовземна точка.
Собствените периодични измервания (СПИ) на емисиите на вредни вещества в отпадъчните газове, изпускани в атмосферния въздух се извършват от акредитирана лаборатория. Представени са протоколи от изпитване. 
Операторът прилага инструкция за периодична оценка на съответствието на измерените стойности на контролираните параметри с определените в разрешителното емисионни норми, установяване на причините за несъответствието и предприемане на коригиращи действия. Представен е запис и оценка на съответствието.
Условие 9.3. Неорганизирани емисии 
Операторът прилага:
-Инструкция за периодична оценка на наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им. 
-Инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия. Представени са:
-Дневник със записи от извършени проверки;
-Дневник със записи за периодична оценка на спазване на мерките за предотвратяване и ограничаване на неорганизирани емисии и набелязани мерки за предотвратяване на неорганизирани емисии.
Не е констатирано неорганизирано емитиране на прахообразни материали на производствената площадка и извън границите ѝ.
Условие 9.4. Интензивно миришещи вещества
Операторът прилага Инструкция за периодична оценка на спазването на мерките за предотвратяване/намаляване емисиите на интензивно миришещи вещества. Представен е дневник със записи от извършени проверки.
Условие 9.5. Въздействие на емисиите на вредни вещества върху качеството на атмосферния въздух
От проведените СПИ не са установени превишения на НДЕ, определени с условията на издаденото КР.
Условие 9.6. Условия за собствен мониторинг
Извършва се определения с условията на комплексното разрешително мониторинг на емисиите на вредни вещества в атмосферния въздух. Представени са протоколи от изпитване от акредитирана лаборатория. 
Условие № 10. Емисии на отпадъчни води
Условие 10.1. Производствени отпадъчни води
На притежателят на разрешителното се разрешава да отвежда инфилтратите, получени при съхранението на биомаса и твърди биоотпадъци върху силажните ями към ферментаторите. Не се разрешава заустване на производствени отпадъчни води в повърхностни водни обекти и/или канализационни системи на населени места. От извършената проверка на място не са констатирани несъответствия.
Условие 10.2. Битово-фекални отпадъчни води 
Битово-фекалните води, формирани от санитарните помещения на площадката се отвеждат, съгласно условията на разрешителното в 4 броя водоплътни изгребни ями. Не се разрешава заустване на битово-фекални води в повърхностни водни обекти и/или канализационни системи на населени места. От извършената проверка на място не са констатирани несъответствия.
Условие 10.3. Дъждовни води
Съгласно условията на разрешителното на операторът се разрешава да отвежда дъждовни води от площадките за съхранение на биомаса и твърди биоотпадъци (силажни ями), съвместно с инфилтратите към ферментаторите. Не се разрешава изпускането и/или смесването с незамърсени дъждовни води. От извършената проверка на място не са констатирани несъответствия.
Прилага се инструкция за периодична проверка и поддръжка на състоянието на канализационна мрежа на площадката на дружеството, както и периодична проверка на водоплътността на изгребните ями и нивото на отпадъчните води в тях, включително установяване на течове и предприемане на коригиращи действия за тяхното отстраняване. Представен е дневник със записи от извършени проверки.
Условие 10.5. Документиране и докладване
За проверявания период се документират резултатите от извършените проверки, съгласно поставените условия в разрешителното. Представени са записи от извършени проверки.
Условие № 11. Управление на отпадъците
Условие 11.1. Образуване на отпадъци
Образуваните от дейността на площадката отпадъци не се различават по вид (код и наименование), разрешени с условието на комплексното разрешително.
Условие 11.2. Приемане на отпадъци за третиране
На производствената площадка е извършвано приемане на разрешените с условието отпадъци, с цел извършване на дейности по оползотворяване, обозначени с кодове R 3, R 12 и R 13. 
Представени са:
-Записи с количества, наименованието и кодовете на приетите отпадъци;
-Списък с фирми, с които дружеството има сключен договор за приемане на отпадъци;
-Документация, придружаваща при приемането на отпадъците (приемо-предавателен протокол, кантарна бележка, товарителница от превозвача, работен лист). 
Условие 11.3. Предварително съхраняване на отпадъците  
Извършва се предварително съхраняване на отпадъци, разрешени с условието на разрешителното. Представена е схема на площадките за предварително съхраняване на отпадъци.
Операторът прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия. Представени са записи с оценка на съответствието. Представен е дневник със записи от извършени проверки и оценка на съответствието.
Условие 11.4. Транспортиране на отпадъците
Представени са сключени договори с външни фирми за транспортиране на отпадъците, идентификационни документи за предадените опасни отпадъци, кантарни бележки, сертификати за произход на отпадъка.
Условие 11.5. Оползотворяване, в т.ч. рециклиране на отпадъци 
Представени са сключени договори с фирми за предаване на образуваните на площадката отпадъци за оползотворяване, в т.ч. рециклиране, извън територията на площадката.
Дейности по оползотворяване, обозначена с код R13 - Съхраняване на отпадъци до извършването на някоя от дейностите с кодове R1 - R12 (с изключение на временното съхраняване на отпадъците на площадката на образуване до събирането им), код R 12 - Размяна на отпадъци за подлагане на някоя от дейностите с кодове R 1 - R 11 и код R 3 - Рециклиране/възстановяване на органични вещества, които не са използвани като разтворители (включително чрез компостиране и други процеси на биологична трансформация) са извършвани на отпадъци с кодове и наименования, разрешени с условията на комплексното разрешително. Представени са записи за количеството оползотворени на площадката отпадъци.
Условие 11.6. Обезвреждане на отпадъците 
Извън границите на площадката се извършва предаване за обезвреждане на отпадъци образувани от дейността на дружеството и разрешени с условията на комплексно разрешително, съгласно сключен договор.
Условие 11.7. Контрол и измерване на отпадъците 
Операторът прилага:
-Инструкция за измерване или изчисляване на количествата образувани отпадъци;
-Инструкция за оценка на съответствието на наблюдаваните годишни количества образувани отпадъци с определените такива в условията на разрешителното, установяване на причините за несъответствия и предприемане на коригиращи действия.
Представен е дневник със записи и оценка на съответствието.
Условие 11.8. Анализи на отпадъците
За проверявания период не са извършвани анализи, не са констатирани несъответствия.
Условие 11.9. Документиране и докладване
Докладвани са в Националната информационна система за отпадъци (НИСО) годишни отчети.
Условие № 12. Шум
Операторът прилага инструкции за наблюдение веднъж на две години на показателите: обща звукова мощност на площадката; еквивалентните нива на шум в определени точки по границата на площадката; еквивалентни нива на шум в мястото на въздействие и инструкция за оценка на съответствието на установените еквивалентните нива на шум по границата на производствената площадка и в местата на въздействие с разрешените такива, установяване на причините за допуснатите несъответствия и предприемане на коригиращи действия. 
Представени са протоколи от изпитване за дневно, вечерно и нощно нива на шум и запис с оценка на съответствието. 
Условие № 13. Опазване на почвата и подземните води от замърсяване
Операторът прилага:
-Инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течове. 
-Инструкция, съдържаща мерки за отстраняване на разливи и/или изливания на вредни и опасни вещества върху производствената площадка (включително и в обвалованите зони). 
-Инструкция за предотвратяване на наличие на течности в резервоари, технологично/пречиствателно оборудване или тръбопроводи, от които са установени течове, до момента на отстраняването им.
-Инструкция за периодична проверка и поддръжка на канализационната система за отпадъчни води на площадката, както и периодично проверка на водоплътността на изгребните ями и нивото на отпадъчните води в тях, включително установяване на течове и предприемане на коригиращи действия за тяхното отстраняване.
Представени са дневници със записи от извършени проверки. Не са констатирани течове и разливи на вредни и опасни вещества. На площадката са налични сорбиращи материали (като пясък и прахообразна сяра) за почистване в случай на разливи.
Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети
Операторът прилага инструкция за оценка на риска от аварии при извършване на организационни и технически промени. За проверявания период не са възниквали аварии. 
Условие № 15. Преходни и анормални режими на работа (пускане, спиране, внезапни спирания и други)
Операторът прилага инструкция за пускане и спиране на пречиствателните съоръжения. Представен е дневник със записи за пускане и спиране на пречиствателното съоръжение. Условие № 16. Прекратяване на работата на инсталациите или на части от тях
За проверявания период не е вземано от страна на оператора решение за прекратяване или временно прекратяване на дейността на инсталацията или части от нея.

Констатациите от извършената планова проверка по документи и на място са, че операторът “Делтън” ООД, площадка гр. Съединение - Инсталация за оползотворяване на неопасни отпадъци (биоотпадъци) чрез анаеробна ферментация, с капацитет над 100 t/денонощие изпълнява поставените условия и заложените срокове в Комплексно разрешително № 630-Н0/2023 г. 

